लक्ष्य का पीछा करने उतरी पाकिस्तान टीम की शुरुआत अच्छी नहीं रही और मोहम्मद हफीज 1 रन पर आउट हो गए दूसरी और पाकिस्तान के विस्फोटक बल्लेबाज इमरान नजीर ने ताबड़तोड़ 33 रनों की पारी खेली। लेकिन लगातार अंतराल पर पाकिस्तान के विकेट गिरते रहे, फिर पाकिस्तानी कप्तान मिस्बाह उल हक ने एक छोर संभाला और कप्तानी पारी खेली। एक वक्त पर ऐसा लग रहा था कि भारत के हाथ से मैच निकल चुका है, विश्वकप के इस ऐतिहासिक मैच में आखरी ओवर सबसे रोमांचित रहा। इस ओवर में दर्शकों के दिलों की धड़कन बढ़ने लगी।